ZAPISNIK

5. sjednice Vijeća Mjesnog odbora Kupinečki Kraljevec II
održane 15. studenoga 2021.,
s početkom u 20,00 sati
Nazočni članovi Vijeća: Marijan Tatar,  Ivan Maretić i Srećko Ašperger.
Nenazočni članovi Vijeća: Ivan Milača i Stjepan Tatar.

Ostali nazočni:

- Lidija Špišić, stručni referent za rad tijela mjesne samouprave

 - Srećko Tatar, član Vijeća Gradske četvrti Brezovica
Predsjedava Marijan Tatar, predsjednik Vijeća.

         Predsjednik konstatira da je nazočno 3 od ukupno 5 članova Vijeća, što znači da Vijeće može pravovovaljano odlučivati te otvara 5. sjednicu Vijeća. Predlaže da se prije utvrđivanja dnevnog reda usvoji zapisnik 4. sjednice.

         Bez rasprave, jednoglasno (3 “za”), Vijeće prihvaća tekst zapisnika 4. sjednice.

         Predsjednik Vijeća konstatira da su svi članovi primili prijedlog dnevnog reda i materijale za predložene točke dnevnog reda. Pita ima li još prijedloga za dopunu dnevnog reda. Obzirom da nema dodatnih prijedloga, prijedlog dnevnog reda daje na usvanje.
         Vijeće je jednoglasno (5 “za”) usvojilo 
dnevni red:
1. Prijedlog zaključka o utvrđivanju prijedloga prioriteta za Plan komunalnih aktivnosti 

    Gradske četvrti Brezovica u 2022.

2. Rasprava o asfalterskom programu u 2022.

3. Prijedlog zaključka o davanju mišljenja na Prijedlog programa asfaltiranja nerazvrstanih 

    cesta u 2022.

4. Obavijesti, pitanja i prijedlozi

Ad 1)   Prijedlog zaključka o utvrđivanju prijedloga prioriteta za Plan komunalnih aktivnosti 
             Gradske četvrti Brezovica u 2022.
       Predsjednik Vijeća, Marijan Tatar otvara raspravu.
       Nakon kraće rasprave i podnošenja prijedloga, predsjednik Vijeća utvđuje Prijedlog zaključka te ga daje na usvajanje.
       Vijeće je jednoglasno (3 “za) donijelo Zaključak o utvrđivanju prijedloga prioriteta za Plan komunalnih aktivnosti Gradske četvrti Brezovica u 2022.

( Zaključak se prilaže ovom zapisniku i njegov je sastavni dio.)

Ad 2) Rasprava o asfalterskom programu u 2022.
           Predsjednik Vijeća napominje da će Vijeće početkom iduće godine donijeti odluku o akcijama za asfalterski program te otvara raspravu.

           Nakon kraće rasprave članovi Vijeća složili su se da bi u asfalterski program trebalo uvrstiti ulicu Pavlići – nastavak prema Ašpergerima, prema raspoloživim sredstvima.
Ad 3) Prijedlog zaključka o davanju mišljenja na Prijedlog programa asfaltiranja nerazvrstanih 
           cesta u 2022.

         Predsjednik Vijeća konstatira da su članovi Vijeća uz ovu točku primili Prijedlog programa što ga je izradio Gradski ured za mjesnu samoupravu i popis nerazvrstanih cesta I. reda na području Grada Zagreba te otvara raspravu.
        Nakon kraće rasprave, članovi Vijeća izrazili su nezadovoljstvo na Prijedlog programa.

Predsjednik Vijeća utvrđuje Prijedlog zaključka te ga daje na glasovanje.

        Vijeće je jednoglasno (3 “za”) donijelo

ZAKLJUČAK

o davanju mišljenja na Prijedlog programa asfaltiranja nerazvrstanih cesta I. reda u 2022. 

1. Vijeće Mjesnog odbora Kupinečki Kraljevec II. razmotrilo je  Prijedlog programa asfaltiranja nerazvrstanih cesta I. reda u 2022.
2. Vijeće nije suglasno s prijedlogom te traži  pokretanje postupka uvrštenja ulica Pavlići i Ašpergeri u nerazvrstane ceste I. reda obzirom da navedenim prometnicama prometuju, među ostalim, autobusi školskog i javnog gradskog prijevoza  te svojim tehničkim karakteristikama  premašuju mogućnosti financiranja održavanja iz sredstava asfalterskog programa Mjesnog odbora Kupinečki Kraljevec II i Plana komunalnih aktivnosti Gradske četvrti Brezovica.
3. Ovaj zaključak dostavlja se Vijeću Gradske četvrti Brezovica na dalje postupanje.

Ad 4) Obavijesti, pitanja i prijedlozi
           Srećko Tatar podsjeća na potrebu poduzimanja aktivnosti rekonstrukcije mosta na Potočkoj cesti, između ulica Franje i Pavlići te mosta u ulici Mokrice, 150 m od AC Zagreb-Rijeka u smjeru zapada.
           Srećko Ašperger informira Vijeće da je Kraljevečka cesta VI odvojak navezena lošim, prekrupnim materijalom.
          Obzirom da se nitko ne javlja za riječ, predsjednik Vijeća zaključuje 5. sjednicu.

         Dovršeno u 21,10 sati.
    Zapisnik vodila:

       Lidija Špišić

         KLASA:026-02/21-02/2087
         URBROJ:251-06-11-808-21-2
         Kupinečki Kraljevec,  15. studenoga 2021.
                                                                                                                  Predsjednik    

                                                                                                         Vijeća Mjesnog odbora 

                                                                                                          Kupinečki Kraljevec II
                                                                                                                   Marijan Tatar
